open-index/open-wikipedia-markdown huggingface dataset:
নাটখাট

**নাটখাট** বা **নটখট** ২০২০ সালে মুক্তিপ্রাপ্ত হিন্দি ভাষায় নির্মিত ভারতীয় স্বল্পদৈর্ঘ্য চলচ্চিত্র। রনি স্ক্রুওয়ালা ও বিদ্যা বালানের যৌথ প্রযোজনার চলচ্চিত্রটি শান ব্যাসের অভিষেক পরিচালনা। পরিচালক শান ব্যাস ও অনুকম্পা হর্ষ রচিত চিত্রানাট্যে সমাজে লিঙ্গ সমতা প্রতিষ্ঠার বিষয়কে প্রাধান্য দেয়া হয়েছে। ৩৩ মিনিটের এই চলচ্চিত্রে একজন মা, তার ছেলে সন্তানকে গল্পের মাধ্যমে লিঙ্গ সমতার বিষয়ে সচেতন করার প্রয়াস চিত্রিত হয়েছে। চলচ্চিত্রটির মুখ্যচরিত্রে অভিনয় করেছেন বিদ্যা বালান। *নাটখাটে*র মাধ্যমে বিদ্যা একই সাথে স্বল্পদৈর্ঘ্য চলচ্চিত্রে অভিনয় ও প্রযোজনায় অভিষিক্ত হন। চলচ্চিত্রটি *উই আর ওয়ানঃ এ গ্লোবাল ফিল্ম ফেস্টিভালে* প্রথম প্রদর্শিত হয়।

## গল্পসূত্র
*নাটখাট* চলচ্চিত্রটি শুরু থেকে শেষ পর্যন্ত একটি ভারতীয় পরিবারের মা(বিদ্যা বালান) ও সন্তান সনু'র(সানিকা) সম্পর্কের গল্প। এই পরিবারে মায়ের ভূমিকা আর দশটি পুরুষ প্রধান পরিবারে ঘোমটার আড়ালে থাকা স্ত্রী'র মতই। খাওয়ার টেবিলে নারীদের চরিত্র বিশ্লেষণ করে সনুর বাবা(রাজ অর্জুন), সনু'র মাঝে 'পুরুষ হয়ে উঠা'র পাঠ দেন। অল্প বয়সী সনু'র মাঝে পুরুষতন্ত্রের পেশী প্রদর্শনের ভিত গড়ে ওঠে। সনু'র মা ঠিক করেন ছেলেকে অল্প বয়স থেকেই লিঙ্গ সমতার ধারণা দেবেন। বৈষম্য নয়, নারীদের প্রতি শ্রদ্ধাশীল হতে শেখাবেন। গল্প শুনিয়ে ক্ষমতার সমীকরণ, লিঙ্গ সমতা, সম্মানসহ আরও অনেক কিছু সম্পর্কে ৭ বছর বয়সী সনু'র  দৃষ্টিভঙ্গি বদলানোর চেষ্টা করেন মা।

## কুশীলব

## নির্মাণ
মধ্যেপ্রদেশের হারদা শহরে *নাটখাটে*র অধিকাংশ চিত্রগ্রহণ করা হয়। চলচ্চিত্রটির 'ইনডোর' দৃশ্যসমূহ মুম্বাইয়ে চিত্রিত হয়েছে। এই চলচ্চিত্রের অধিকাংশ অভিনয় শিল্পীদের পূর্বাভিজ্ঞতা ছিলনা। চিত্রনাট্যে সনু'র চরিত্রটি একটি ছেলের হলেও শিল্পী নির্বাচনের সময় একজন মেয়ে- সানিকা পাটেলকে নেয়া হয়। ২০১৯-এ *নাটখাটের* পূর্ণ চিত্রগ্রহণ সম্পন্ন হয়।

## প্রচারণা ও মুক্তি
২৬ মে, ২০২০-এ বিদ্যা বালান তার টুইটার একাউন্টে *নাটখাটের* পোস্টার প্রকাশের মাধ্যমে চলচ্চিত্রটির আনুষ্ঠানিক প্রচারণা শুরু করেন। ২ জুন,২০২০-এ *উই আর ওয়ানঃ এ গ্লোবাল ফিল্ম ফেস্টিভাল*-এর পঞ্চম দিনে ইউটিউবে চলচ্চিত্রটির উদ্বোধনী প্রদর্শণ করা হয়।

## অভ্যর্থনা
দ্য ইন্ডিয়ান এক্সপ্রেস পত্রিকায় শুভ্র গুপ্ত এই চলচ্চিত্রকে "পিতৃতন্ত্রের ডাক দেয় এমন চলচ্চিত্রের তালিকায় (নাটখাট) মূল্যবান সংযোজন এবং এটি (পিতৃতন্ত্রের) সম্পূর্ণরূপে ক্ষতির কারণ হতে পারে"-মর্মে মন্তব্য করেছেন। হিন্দুস্তান টাইমস পত্রিকায় জ্যোতি শর্মা বাওয়া পরিচালক শান বিয়াসকে 'মহিলারা পুরুষতন্ত্রের কাঠামোগত চাপে পৃষ্ট ও পুরুষদের নগ্ন পেশী প্রদর্শণ থেকে তাদের শক্তি পাওয়ার' বিষয়টি কার্যকরভাবে চিত্রায়ণের জন্য প্রশংসা করেন। তিনি মায়ের ভূমিকায় "সরল এবং উপযোগী" অভিনয়ের জন্য বিদ্যা'র প্রশংসা করেন।

## তথ্যসূত্র

## বহিঃসংযোগ

* 
* উই আর ওয়ানঃ এ গ্লোবাল ফিল্ম ফেস্টিভালে নাটখাট

বিষয়শ্রেণী:ভারতীয় স্বল্পদৈর্ঘ্য চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:২০২০-এর দশকের হিন্দি ভাষার চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:২০২০-এর চলচ্চিত্র
বিষয়শ্রেণী:২০২০-এর স্বল্পদৈর্ঘ্য চলচ্চিত্র
বিষয়শ্রেণী:২০২০-এর নাট্য চলচ্চিত্র
বিষয়শ্রেণী:হিন্দি ভাষার নাট্য চলচ্চিত্র
কাশিমপুর রাজবাড়ি

**কাশিমপুর রাজবাড়ি** রাজশাহী বিভাগের নওগাঁ জেলার রাণীনগর উপজেলায় অবস্থিত ঐতিহাসিক রাজবাড়ি। রাজবাড়িটি পাগলা রাজার বাড়ি নামেও পরিচিত। রাণীনগর উপজেলার কাশিমপুর ইউনিয়নের কাশিমপুর নামক গ্রামে প্রাচীন রাজবাড়িটি অবস্থিত। উপজেলা সদর থেকে প্রায় ৫ কিলোমিটার পশ্চিমে ছোট যমুনা নদীর তীরে কাশিমপুর রাজবাড়িটি অবস্থিত।

## ইতিহাস
রাজবাড়িটি কাশিমপুরের পাগলা রাজা নির্মাণ করেছিলেন। তিনি নাটোরের রাজার উত্তরসূরি ছিলেন। নওগাঁ এবং এর পার্শ্ববর্তী এলাকার শাসনকাজ পরিচালনা করার জন্যই এই রাজবাড়ি নির্মাণ করা হয়েছিল ও রাজার শাসনকাল শুরু হয়। তবে এই অঞ্চলে রাজার শাসনকাল কবে থেকে শুরু হয় সঠিকভাবে সেটা জানা যায়নি। অন্নদা প্রসন্ন লাহিড়ী বাহাদুর এই অঞ্চলের শেষ রাজা ছিলেন। তার চারজন ছেলে ও একজন মেয়ে ছিল।

১৯৪৭ সালে দেশ ভাগের কিছুকাল পরে, রাজবংশের প্রায় সবাই দেশত্যাগ করে ভারতে চলে যান। তবে ছোট রাজা শক্তি প্রসন্ন লাহিড়ী ও তার পরিবার ১৯৭১ সালের মুক্তিযুদ্ধের আগ পর্যন্ত এই রাজবাড়িতে বসবাস করেছিলেন। মুক্তিযুদ্ধ শুরু হলে নিজের ও পরিবারের নিরাপত্তার জন্য তারাও রাজত্ব এবং রাজবাড়ি ছেড়ে ভারতে চলে যান।

## স্থাপত্য
রাজবাড়িটি প্রায় ২ একর ১৯ শতক এলাকা জুড়ে অবস্থিত। রাজবাড়ির মূল ভবনের মাঝখানে চারটি গম্বুজ বিশিষ্ট একটি দুর্গা মন্দির ছিল। রাজবাড়ি প্রাঙ্গণে শিব, রাধাকৃষ্ণ ও গোপাল মন্দির ছিল। চুন, সুড়কি ও পোড়ামাটির ইট দিয়ে মন্দিরগুলো নির্মাণ করা হয়েছিল। রাধাকৃষ্ণ মন্দিরটি অন্যান্য মন্দিরগুলোর চেয়ে বেশি উচ্চতা বিশিষ্ট ছিল। দুর্গা মন্দিরের একপাশে রাজার বৈঠকখানা ছিল। মূল ভবনের পাশে একটি হাওয়াখানা ছিল। পুকুরপাড় ও নদীর ধারে কাঁচের ঘরের তৈরি একটি বালিকা বিদ্যালয় ছিল।

বর্তমানে রাজবাড়ির কিছু অংশ কাশিমপুর ইউনিয়নের ভূমি অফিস হিশেবে ব্যবহার করা হয়। মন্দিরগুলোতে সনাতন ধর্মাবলম্বী মানুষ বসবাস ও পূজাঅর্চনা করেছেন। রক্ষণাবেক্ষণ ও সংস্কারের অভাবে প্রাচীন ঐতিহ্যবাহী কাশিমপুর রাজবাড়ি ও তার কারুকার্যগুলো ধ্বংসের দ্বারপ্রান্তে।

## আরও দেখুন
* বাংলাদেশের দর্শনীয় স্থানসমূহ
* বাংলাদেশের প্রত্নতাত্ত্বিক স্থানের তালিকা
* বলিহার রাজবাড়ী
* নাটোরের জমিদারগণ
* জমিদার বাড়ি

## তথ্যসূত্র

বিষয়শ্রেণী:ঐতিহাসিক স্থান
বিষয়শ্রেণী:নওগাঁ জেলার দর্শনীয় স্থান
বিষয়শ্রেণী:নওগাঁ জেলার প্রত্নতাত্ত্বিক স্থাপনা
বিষয়শ্রেণী:নওগাঁ জেলার প্রাসাদ
বিষয়শ্রেণী:বাংলাদেশের স্থাপত্য
বিষয়শ্রেণী:রাণীনগর উপজেলা
বিষয়শ্রেণী:জমিদার বাড়ি
গজনি দুর্গ

**গজনি দুর্গ** পূর্ব-মধ্য আফগানিস্তানের গজনি শহরে অবস্থিত,  একটি মধ্যযুগীয় দুর্গপ্রাকার। গজনি শহরকে একটি প্রাচীর বেষ্টিত নগর হিসবে গড়ে তোলার লক্ষ্যে ১৩শ শতাব্দীতে দুর্গটি নির্মিত হয়েছিল। দুর্গটি ৪৫ মিটার (১৪৭ ফুট) উঁচু যা গজনির আকাশসীমায় আধিপত্য বিস্তার করে।

একাধিক হুমকির কারণে দুর্গটি ধ্বংসের ঝুঁকিতে রয়েছে। ইতোমধ্যে দুর্গটির ৩২টি মূল মিনারের অর্ধেকেরও বেশি ধ্বংস বা ক্ষতিগ্রস্ত অবস্থায় রয়েছে। ২০১৯ সালের জুন মাসে এক ভিডিওতে দুর্গের একটি মিনার ভেঙ্গে পড়তে দেখা যায়, যা সামাজিক মাধ্যমে বেশ আলোচিত হয়। দুর্গটি শহরের কেন্দ্রস্থলে এবং নিকটবর্তী প্রধান রাস্তাগুলিতে অবস্থিত। ভারী বৃষ্টিপাত এবং দেশটির চলমান গৃহযুদ্ধ ও সংরক্ষণের জন্য অর্থের অভাব দুর্গটির ক্ষয় ত্বরান্বিত করছে।

## ইতিহাস
নির্মাণের পর হতে ৮০০ বছরেরও বেশি সময় ধরে গজনি দুর্গটি অনেক যুদ্ধের সাক্ষী হয়েছে। দুর্গটি ১৮৩৯ সালের প্রথম ইঙ্গ-আফগান যুদ্ধের ঐতিহাসিক স্থান। এযুদ্ধে ব্রিটিশ সেনারা আক্রমণ করে দুর্গটি দখল করেছিল। পরবর্তী দশকগুলিতে এই দুর্গে আরো যুদ্ধের ও সহিংসতা ঘটেছিল।  ২০১৯ সালের ১৪ জুন, ভারী বৃষ্টিপাত এবং আফগান সরকারের অবহেলার কারণে দুর্গের একটি মিনার ভেঙে পড়েছিল।

## হুমকি
গজনী দুর্গের অবকাঠামো দিন দিন অবনতি হচ্ছে। দুর্গের অনেক মিনার ও দেয়াল ভেঙে পড়েছে। আফগানিস্তানে গৃহযুদ্ধ এবং অবিরত রাজনৈতিক অস্থিতিশীলতা দুর্গের অবনতিতে ভূমিকা রেখেছে। যুদ্ধ এবং তহবিলের অভাব দুর্গটির সংরক্ষণের প্রচেষ্টা বাধাগ্রস্থ করেছে।  ২০১৯ সালের জুন-এ মিনার ধসে পড়ার ভিডিওটি সামাজিক মাধ্যমে আলোচিত হলে আফগান সরকার  দেশের সাংস্কৃতিক ঐতিহ্য রক্ষায় এগিয়ে আসার জন্য আন্তর্জাতিক সম্প্রদায়কে আহ্বান জানিয়েছিল।

## চিত্রশালা

চিত্র:Ghazni_City_during_1839-42.jpg|জেমস রেট্রে আঁকা চিত্রের গজনির শহর ও দুর্গ, ১৮৩৯-১৮৪২
চিত্র:Britattack.jpg|১৮৩৯ সালে প্রথম ইঙ্গ-আফগান যুদ্ধের সময় ব্রিটিশ-ভারতীয় সেনাদের দুর্গ আক্রমণের চিত্র।
চিত্র:Atkinson1839.jpg|১৮৩৯ সালে গজনি মিনারের পশ্চাতে দুর্গের চিত্র। জেমস অ্যাটকিনসনের চিত্রকর্ম।
চিত্র:CH-NB - Afghanistan, Ghazni (Ghazna)- Menschen - Annemarie Schwarzenbach - SLA-Schwarzenbach-A-5-21-173.jpg|গজনি দুর্গের দেয়াল। ১৯৩৯-৪০
চিত্র:CH-NB - Afghanistan, Ghazni (Ghazna)- Stadtansicht - Annemarie Schwarzenbach - SLA-Schwarzenbach-A-5-21-174.jpg|গজনি দুর্গের গোল মিনারসমূহ, ১৯৩৯-৪০ 


## আরও দেখুন

* গজনি মিনার
* কালা-ই-জঙ্গি

## তথ্যসূত্র

বিষয়শ্রেণী:বিপদাপন্ন বিশ্ব ঐতিহ্যবাহী স্থান
বিষয়শ্রেণী:গজনি প্রদেশ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:আফগানিস্তানের দুর্গ
কন্নড় প্রভা

***কন্নড় প্রভা*** কর্ণাটকের একটি প্রধান কন্নড় পত্রিকা। এর যৌথ মালিকানায় আছেন জুপিটার ক্যাপিটাল, রাজীব চন্দ্রশেখর প্রতিষ্ঠিত একটি সংস্থা, যিনি ভারতীয় জনতা পার্টির সংসদ সদস্য এবং *[[দ্য নিউ ইন্ডিয়ান এক্সপ্রেস]]* গ্রুপ, যা সর্বাধিক শক্তিশালী কন্নড় সংবাদপত্র। এটি প্রতিষ্ঠা করেছিলেন রামনাথ গোয়েঙ্কা ।

## ইতিহাস
১৯৬৭ সালের ৪ নভেম্বর বেঙ্গালুরুতে একটি সংস্করণ দিয়ে শুরু হয়েছিল, আজ বেঙ্গালুরুতে সদর দপ্তর এবং পাঁচটি :গুলবার্গ, ম্যাঙ্গালোর, শিমোগা, হুবলি, বেলগাম এবং গুলবর্গার প্রকাশনা কেন্দ্র থেকে রাজ্য জুড়ে ছড়িয়ে পড়ে। 

রাজীব চন্দ্রশেখরের মালিকানাধীন জুপিটার ক্যাপিটাল ২০১১ সালে পত্রিকাটির ৫১% শেয়ার কিনেছিল। রবি হেগডে জানুয়ারী ২০১৭ এ প্রধান সম্পাদক হিসাবে দায়িত্ব গ্রহণ করেন। কান্নাডাপ্রভা তাঁর সম্পাদনার অধীনে বিশ্বাসযোগ্যতা অর্জন করেছিলেন।

সেরা নকশার সংবাদপত্রের জন্য ২০০৫ সাল থেকে পর পর তিনবার কান্নাডা প্রভা মর্যাদাপূর্ণ *কর্ণাটক মিডিয়া একাডেমি অ্যাওয়ার্ড* জিতেছেন। 

## ভগিনী প্রকাশনা

* *[[দ্য নিউ ইন্ডিয়ান এক্সপ্রেস]]*, একটি ভারতীয় ইংরেজি ভাষার ব্রডশিট দৈনিক পত্রিকা 
* *[[সখী (কন্নড় ম্যাগাজিন)|সখী]]*, একটি পাক্ষিক কন্নড় ভাষার মহিলা ম্যাগাজিন 

## আরো দেখুন

* কন্নড় ভাষার সংবাদপত্রের তালিকা
* কন্নড় ভাষার ম্যাগাজিনের তালিকা
* ভারতের সংবাদপত্রের তালিকা
* কর্ণাটকের গণমাধ্যম
* ভারতের গণমাধ্যম

## তথ্যসূত্র

## বহিঃসংযোগ

* কন্নড় প্রভা ই-পেপার

বিষয়শ্রেণী:কন্নড় ভাষার সংবাদপত্র
বিষয়শ্রেণী:ভারতের দৈনিক সংবাদপত্র
বিষয়শ্রেণী:বেঙ্গালুরুর সংবাদপত্র
বিষয়শ্রেণী:১৯৬৭-এ প্রতিষ্ঠিত সংবাদপত্র
কাউন্সিল মুসলিম লীগ

**কাউন্সিল মুসলিম লীগ** হচ্ছে পাকিস্তানে জেনারেল আইয়ুব খানের সামরিক শাসন আমলে মুসলিম লীগ বিভক্ত হয়ে পড়লে তৎকালীন মুসলিম লীগ নেতৃবৃন্দের একাংশের প্রতিষ্ঠিত একটি রাজনৈতিক দল। আইয়ুব শাসনামলে এই দলটি আইয়ুব খানের সমর্থক কনভেনশন মুসলিম লীগের বিরোধী দল হিসেবে আবির্ভূত হয়। সরদার মুহাম্মদ জাফরউল্লাহ, মিয়া মমতাজ দৌলতানা, সরদার শওকত হায়াত-খান, চৌধুরী মুহাম্মদ হোসেন ছত্তা, খাজা মুহাম্মদ সাফদার এবং চৌধুরী জহুর এলাহী কাউন্সিল মুসলিম লীগের বিশিষ্ট নেতা ছিলেন।

## আরও দেখুন
* মুসলিম লীগের ভাঙ্গন

## তথ্যসূত্র

বিষয়শ্রেণী:নিখিল ভারত মুসলিম লীগ
বিষয়শ্রেণী:মুসলিম লীগের বিচ্ছিন্ন দল
বিষয়শ্রেণী:পাকিস্তানের বিলুপ্ত রাজনৈতিক দল
বিষয়শ্রেণী:পাকিস্তানের ইসলামি রাজনৈতিক দল
বিষয়শ্রেণী:১৯৬২-এ পাকিস্তানে প্রতিষ্ঠিত
খুদাবাদ জামে মসজিদ

**খুদাবাদ জামে মসজিদ** (     ) বাদশাহী মসজিদ নামে পরিচিত, পাকিস্তানের  সিন্ধুর প্রদেশের দাদু জেলার খুদাবাদে অবস্থিত। মসজিদটি ইয়ার মুহাম্মদ কালহোরের শাসনামলে ১৭০০ থেকে ১৭১৮ সালের মধ্যে নির্মিত হয়েছিল।  এটি খুদাবাদ গ্রামটি দাদু জেলা থেকে প্রায় ১০ কিলোমিটার      দক্ষিণে অবস্থিত   মসজিদটি প্রার্থনার  পাশাপাশি সামরিক প্রশিক্ষণের একাডেমি হিসাবেও ব্যবহৃত হ​য়ে আসছে। 

## গ্যালারী

চিত্র:Jamia Mosque (Khudabad) 3 (Asad Aman).jpg|মসজিদের মূল ফটক
চিত্র:Jami Masjid Khudabad (Asad Aman) 2.jpg|ভিতরের উঠোন 
চিত্র:Inside Jami Masjid Khudabad (Asad Aman).jpg|মসজিদটির অভ্যন্তরীণ দৃশ্য
চিত্র:Grave Yar Mohammad.jpg|ইয়ার মুহাম্মদ কালহোর মাকবারা
চিত্র:Back View from Main Road - Jamia Mosque (Khudabad).jpg|মসজিদের পিছনের দৃশ্য


## আরো দেখুন

* পাকিস্তানের মসজিদের তালিকা

## তথ্যসূত্র

বিষয়শ্রেণী:সিন্ধুর সাংস্কৃতিক ঐতিহ্যবাহী স্থান
বিষয়শ্রেণী:দাদু জেলা
বিষয়শ্রেণী:সিন্ধুর মসজিদ
বিষয়শ্রেণী:প্রধান মসজিদ
বিষয়শ্রেণী:ইন্দো-ইসলামি স্থাপত্য
বিষয়শ্রেণী:ইন্দো-ইসলামি_মসজিদ
ফেলিসিটি জোন্স

**ফেলিসিট রোজ হ্যাডলি জোন্স** (জন্ম ১৭ অক্টোবর ১৯৮৩) হলেন একজন ইংরেজ অভিনেত্রী। তিনি শিশু বয়সেই পেশাদার অভিনয় জীবন শুরু করেন। মাত্র ১২ বছর বয়সে তিনি *দ্য ট্রেজার সিকার্স* (১৯৯৬) চলচ্চিত্রে কাজ করেন। জোন্স টেলিভিশন ধারাবাহিক *দ্য ওর্স্ট উইচ*-এর এক মৌসুমে এবং এর অনুবর্তী পর্ব *উইয়ার্ডসিস্টার কলেজ*-এ ইথেল হ্যালো চরিত্রে অভিনয় করেন। বেতারে তিনি বিবিসির *দি আর্চার্স*-এ এমা গ্রান্ডি চরিত্রে কণ্ঠ দেন।

২০১৪ সালে তিনি পদার্থবিজ্ঞানী স্টিভেন হকিং-এর জীবনীনির্ভর *[[দ্য থিওরি অব এভরিথিং (২০১৪-এর চলচ্চিত্র)|দ্য থিওরি অভ এভরিথিং]]* চলচ্চিত্রে হকিং-এর স্ত্রী জেন হকিং চরিত্রে অভিনয় করে সমাদৃত হন এবং সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার এবং শ্রেষ্ঠ অভিনেত্রী বিভাগে একাডেমি পুরস্কার, বাফটা পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। ২০১৬ সালে তিনি রোমাঞ্চকর-রোমহর্ষক *ইনফার্নো*, কল্পনাধর্মী নাট্য *আ মনস্টার কলস* এবং *রোগ ওয়ান: আ স্টার ওয়ার্স স্টোরি* চলচ্চিত্রে জিন ইর্সো চরিত্রে অভিনয় করেন। একই বছর তিনি বর্ষসেরা ব্রিটিশ শিল্পী হিসেবে বাফটা ব্রিটানিয়া পুরস্কার অর্জন করেন।

## প্রারম্ভিক জীবন
ফেলিসিটি রোজ হ্যাডলি জোন্স ১৯৮৩ সালের ১৭ই এপ্রিল বার্মিংহামে জন্মগ্রহণ করেন। তার মাতা বিজ্ঞাপনে কাজ করতেন এবং তার পিতা একজন সাংবাদিক ছিলেন। তার এক বড় ভাই রয়েছে। জোন্স দক্ষিণ বার্মিংহামের বোর্নভিল গ্রামে বেড়ে ওঠেন। তার চাচা মাইকেল হ্যাডলি একজন অভিনেতা, যিনি শৈশবে জোন্সের মধ্যে অভিনয়ের আগ্রহ জাগিয়ে তোলেন। জোন্সের প্র-প্র-পিতামহীদের একজন ইতালির লুক্কার অধিবাসী ছিলেন।

জোন্স কিংস নর্টন বালিকা বিদ্যালয়ে পড়াশোনা সমাপ্তির পর এ-লেভেল সম্পন্ন করার জন্য ষষ্ঠ কিং এডওয়ার্ড হ্যান্ডসওয়ার্থ বিদ্যালয়ে ভর্তি হন। সে সময়ে বিবিসির ধারাবাহিক *সারভেন্টস*-এ কাজ করার জন্য তিনি এক বছরের বিরতি নেন। তিনি এরপর অক্সফোর্ডের ওয়েডহাম কলেজে ইংরেজি বিষয়ে অধ্যয়ন করেন। সেখানে তিনি শিক্ষার্থীদের মঞ্চনাটকে অভিনয় করেন, তন্মধ্যে উল্লেখযোগ্য কাজ ছিল *অ্যাটিস*-এ নাম ভূমিকায় অভিনয়। ২০০৫ সালে অক্সফোর্ড বিশ্ববিদ্যালয়ের নাট্য সংঘের গ্রীষ্মকালীন সফরে তিনি উইলিয়াম শেকসপিয়রের *[[দ্য কমেডি অব এররস]]* নাটকে হ্যারি লয়েডের সাথে অভিনয় করেন।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ইংরেজ অভিনেত্রী
বিষয়শ্রেণী:২১শ শতাব্দীর ইংরেজ অভিনেত্রী
বিষয়শ্রেণী:ইংরেজ চলচ্চিত্র অভিনেত্রী
বিষয়শ্রেণী:ইংরেজ টেলিভিশন অভিনেত্রী
বিষয়শ্রেণী:ইংরেজ বেতার অভিনেত্রী
বিষয়শ্রেণী:ইতালীয় বংশোদ্ভূত অভিনেত্রী
বিষয়শ্রেণী:ইংরেজ কণ্ঠাভিনেত্রী
বিষয়শ্রেণী:২০শ শতাব্দীর ব্রিটিশ অভিনেত্রী
বিষয়শ্রেণী:২১শ শতাব্দীর ব্রিটিশ অভিনেত্রী
বিষয়শ্রেণী:ব্রিটিশ শিশু অভিনেত্রী
বিষয়শ্রেণী:ব্রিটিশ নারীবাদী
বিষয়শ্রেণী:ব্রিটিশ চলচ্চিত্র অভিনেত্রী
বিষয়শ্রেণী:ইতালীয় বংশোদ্ভূত ইংরেজ ব্যক্তি
বিষয়শ্রেণী:ব্রিটিশ বেতার অভিনেত্রী
বিষয়শ্রেণী:ব্রিটিশ কণ্ঠাভিনেত্রী
বিষয়শ্রেণী:ইংরেজ নারীবাদী
বিষয়শ্রেণী:ওয়াধাম কলেজ, অক্সফোর্ডের প্রাক্তন শিক্ষার্থী
বিষয়শ্রেণী:ব্রিটিশ টেলিভিশন অভিনেত্রী
আব্দুল জলিল প্রধান

**আব্দুল জলিল প্রধান** বাংলাদেশের রংপুর জেলার রাজনীতিবিদ ও রংপুর-৬ (পীরগঞ্জ) আসনের সাবেক সংসদ সদস্য।

## প্রাথমিক জীবন
আব্দুল জলিল প্রধান রংপুর জেলার পীরগঞ্জ উপজেলায় জন্মগ্রহণ করেন।

## রাজনৈতিক জীবন
আব্দুল জলিল প্রধান ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে রংপুর-৬ (পীরগঞ্জ) আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:জন্মের বছর অনুপস্থিত
বিষয়শ্রেণী:রংপুর জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
আবুল কালাম আজাদ (রংপুরের রাজনীতিবিদ)

**আবুল কালাম আজাদ** বাংলাদেশের রংপুর জেলার রাজনীতিবিদ, মুক্তিযোদ্ধা ও রংপুর-৬ (পীরগঞ্জ) আসনের সাবেক সংসদ সদস্য।

## প্রাথমিক জীবন
আবুল কালাম আজাদ ২৬ নভেম্বর ১৯৫০ সালে রংপুর জেলার পীরগঞ্জ উপজেলার কাশেমপুর গ্রামে জন্মগ্রহণ করেন।
তার বাবার নাম ডাঃ তসীর উদ্দিন সরকার।

## রাজনৈতিক জীবন
২০০৮ সালের নবম জাতীয় সংসদ নির্বাচনে রংপুর-৬ (পীরগঞ্জ) আসনে শেখ হাসিনা জয়ী হয়ে আসনটি ছেড়ে দিলে ২০০৯ সালের উপনির্বাচনে বাংলাদেশ আওয়ামী লীগের মনোনয়নে আবুল কালাম আজাদ সংসদ সদস্য নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:রংপুর জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:১৯৫০-এ জন্ম
বিক্রম ঔর বেতাল

**বিক্রম ঔর বেতাল ([[ইংরেজি]] : Vikram Aur Betaal) :** হল ভারতীয় টেলিভিশনের ধারাবাহিক, যাকে দূরদৰ্শনে প্ৰচারিত হত৷ ধারাবাহিকটিতে হিন্দুু পৌরাণিক কথা আছে৷ কিংবদন্তি রাজা বিক্রম (বিক্ৰমাদিত্য বলে অনুমান করা হয়) ও বেতাল (পশ্চিমী সাহিত্যে পিশাচের অনুরূপ আত্মা)-কে নিয়ে একটি কাহিনীর আধারে ধারাবাহিকটি প্ৰচারিত হয়েছিল৷ ধারাবাহিকটি দুপুর চারটার সময় (ভারতীয় প্রমাণ সময়) সম্প্রচার করা হত৷

বিক্রম ও বেতাল একাদশ শতাব্দীতে কাশ্মীরী কবি সোমদেব ভট্টের “বেতাল পঞ্চবিংশতি”র আধারে রচিত ধারাবাহিক৷ এই ধারাবাহিকটিতে মোট ২৬ টা পর্ব আছে। প্ৰত্যেকটি পর্বে একটাকরে রূপকথা আছে৷

## মুখ্য চরিত্ৰসমূহ

## তথ্যসূত্র

বিষয়শ্রেণী:হিন্দি ভাষার দূরদর্শন ধারাবাহিক
এম এ খায়ের

**এম এ খায়ের** বাংলাদেশের বাগেরহাট জেলার রাজনীতিবিদ ও মুক্তিযোদ্ধা। তিনি খুলনা-১ ও বাগেরহাট-১ আসনের সংসদ সদস্য ছিলেন।

## প্রাথমিক জীবন
এম এ খায়ের বাগেরহাট জেলার মোল্লাহাট উপজেলায় জন্মগ্রহণ করেন।

## রাজনৈতিক জীবন
এম এ খায়ের একজন মুক্তিযোদ্ধা ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি খুলনা-১ আসন থেকে ও ১৯৮৬ সালের তৃতীয় জাতীয় সংসদ নির্বাচনে বাগেরহাট-১ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন।

## তথ্যসূত্র

বিষয়শ্রেণী:মৃত্যুর সাল অনুপস্থিত
বিষয়শ্রেণী:জন্মের বছর অনুপস্থিত
বিষয়শ্রেণী:বাগেরহাট জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
সংজ্ঞানাত্মক পক্ষপাতিত্ব

**সংজ্ঞানাত্মক পক্ষপাতিত্ব** () হচ্ছে পরিচিত আচরণ, যুক্তিবাদ ও বিবেচনার সঙ্গে ঘটা বিচ্যুতির এক পদ্ধতিগত বিন্যাস। এর দ্বারা প্ৰভাবিত হওয়া একজন ব্যক্তি একটি প্ৰবিষ্টির (input) উপলব্ধি হিসাবে নিজস্বভাবে একটা “বিষয়গত বাস্তবতা”র সৃষ্টি করে। বস্তুনিষ্ঠ প্ৰবিষ্টির পরিবৰ্তে সেই ব্যক্তির আচরণ তাঁর গড়ে তোলা বাস্তবের নিৰ্মাণে পরিচালিত করে। তাই, সংজ্ঞানাত্মক পক্ষপাতিত্বই কখনো উপলব্ধিগত বৈষম্য, অশুদ্ধ বিবেচনা, যুক্তিহীন ব্যাখ্যা ও বহুল অৰ্থে বলতে গেলে যুক্তিহীনতার সৃষ্টি করে।
## সারাংশ
সংজ্ঞানাত্মক পক্ষপাতিত্বের ধারণাটি প্ৰথম তুলে ধরেছিলেন এমোস ভাৰ্চস্কি ও ডেনিয়েল কাহনেম্যান ১৯৭২ সালে। তাঁরা দুজন এবং তাঁদের কয়েকজন সতীৰ্থ মিলে অনুকৃতিযোগ্য কয়েকটি বিকল্প বা আদল দেখিয়েছিলেন, যাতে মানুষের বিবেচনা ও সিদ্ধান্তগুলি “যুক্তিবাদী নিৰ্বাচন তত্ত্ব“ বেরিয়ে আসে। বিবেচনা ও সিদ্ধান্ত-নিৰ্মাণের ক্ষেত্ৰে দৃষ্টিগোচর হওয়া সেইসব বৈসাদৃশ্যকে ভাৰ্চস্কি ও কাহনেম্যান হিউরিস্টিকের মাধ্যমে দেখিয়ে দিয়েছিলেন। হিউরিস্টিকে কিছু মানসিক সংক্ষিপ্ত পথ সম্পৃক্ত হয়ে থাকে যা অনিশ্চিত পরিণতির সম্ভাবনা সম্বন্ধে কিছু তৎকালীন অনুমান তৈরি করে। মস্তিষ্কের জন্য এই ছোট পথসমূহ তৈরি করা সহজ যদিও কোনো কোনো ক্ষেত্ৰে এইসমূহ “বিষম প্ৰণালীগত ত্ৰুটি”র সৃষ্টি করে।

## প্ৰকার
পক্ষপাতিত্বের এক বৃহৎ পরিসর আছে। নীচে কয়েকটি উল্লেখযোগ্য পক্ষপাতিত্বের বিষয়ে উল্লেখ করা হল-
* *দল*-এর সাথে জড়িত পক্ষপাতিত্ব (যেমন-Group polarization#Risky shift|risky shift') বনাম ব্যক্তিগত পৰ্যায়ে পক্ষপাতিত্ব। 
* সিদ্ধান্ত-নিৰ্মাণকে প্ৰভাবিত করা পক্ষপাত, যেখানে বিকল্পের প্ৰতি থাকা প্ৰত্যাশাকে বিবেচনা করা হয়। উদাহরণ - sunk costs fallacy
* স্মৃতিশক্তিকে প্ৰভাবিত করা পক্ষপাত, যেমন-consistency bias (কারোর অতীতের দৃষ্টিভঙ্গীকে বৰ্তমানের মতো বলে মনে রাখা)
* *অভিরোচনা*কে প্ৰভাবান্বিত করা পক্ষপাত, উদাহরণস্বরূপ, যোগাত্মক নিজস্ব-ভাবমূৰ্তি অহমকেন্দ্ৰিক পক্ষপাতের সৃষ্টি করে (egocentric bias) এবং অপ্ৰীতিকর সংজ্ঞানাত্মক বৈষম্যকে (cognitive dissonance) উল্লঙ্ঘন করা।

মস্তিষ্ক কীভাবে বিশেষ একটি ঘটনাকে গ্ৰহণ করে, তার ওপর কিছু পক্ষপাতিত্ব নিৰ্ভরশীল। এর ফলে স্মৃতি ও সিদ্ধান্ত নিৰ্মাণ হয়। এই বিবিধতাকে কখনো “উত্তপ্ত সংজ্ঞান' (hot cognition) বনাম "শীতল সংজ্ঞান" (cold cognition)-ও বলা হয়, যেহেতু প্রেষিত যুক্তিবাদ (motivated reasoning) এক বিশেষ উদ্দীপনাময় অবস্থার সৃষ্টি করতে পারে। শীতল (“cold”) পক্ষপাতের ভিতর,

* প্ৰাসঙ্গিক তথ্য অবহেলা করার ফলে হওয়া (যেমন, সম্ভাব্যতাকে অবহেলা (neglect of probability),
* অপ্ৰাসঙ্গিক তথ্য দ্বারা প্ৰভাবিত হয়ে কিছু সিদ্ধান্ত নিৰ্মাণ করে, উদাহরণস্বরূপ কাঠামোবদ্ধ প্ৰভাব ইত্যাদি।

## তথ্যসূত্র

বিষয়শ্রেণী:মনোবিজ্ঞান
শেখ মুজিবুর রহমান (বাগেরহাটের রাজনীতিবিদ)

**শেখ মুজিবুর রহমান** বাংলাদেশের বাগেরহাঁট জেলার রাজনীতিবিদ ও বাগেরহাট-১ আসনের সাবেক সংসদ সদস্য।

## প্রাথমিক জীবন
শেখ মুজিবুর রহমান বাগেরহাট জেলায় জন্মগ্রহণ করেন।

## রাজনৈতিক জীবন
শেখ মুজিবুর রহমান ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে বাগেরহাট-১ (চিতলমারী, মোল্লারহাট ও ফকিরহাট) আসন থেকে সংসদ সদস্য নির্বাচিত হন।

তিনি ১৯৯১ সালের পঞ্চম, ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে বিএনপির প্রার্থী হিসেবে একই আসন থেকে পরাজিত হয়েছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাগেরহাট জেলার রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:বাগেরহাট জেলার ব্যক্তি
বিষয়শ্রেণী:খুলনা বিভাগের রাজনীতিবিদ
সৈয়দ মোজাহিদুর রহমান

**সৈয়দ মোজাহিদুর রহমান** বাংলাদেশের বাগেরহাট জেলার রাজনীতিবিদ ও তৎকালীন খুলনা-১ (বর্তমান বাগেরহাট-১) আসনের সাবেক সংসদ সদস্য।

## প্রাথমিক জীবন
সৈয়দ মোজাহিদুর রহমান বাগেরহাঁট জেলায় জন্মগ্রহণ করেন।

## রাজনৈতিক জীবন
সৈয়দ মোজাহিদুর রহমান ১৯৭৯ সালের দ্বিতীয় জাতীয় সংসদ নির্বাচনে তৎকালীন খুলনা-১ (বর্তমান বাগেরহাট-১) আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হন।

১৯৮৬ সালের তৃতীয় জাতীয় সংসদ নির্বাচনে তিনি জাতীয় পার্টির প্রার্থী হিসেবে বাগেরহাট-১ আসন থেকে পরাজিত হয়েছিলেন।

## তথ্যসূত্র

বিষয়শ্রেণী:সম্ভাব্য জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাগেরহাট জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:বাগেরহাট জেলার ব্যক্তি
প্রফুল্ল কুমার মন্ডল

**প্রফুল্ল কুমার মন্ডল** বাংলাদেশের খুলনা জেলার রাজনীতিবিদ, আইনজীবী ও খুলনা-১ আসনের সাবেক সংসদ সদস্য।

## প্রাথমিক জীবন
প্রফুল্ল কুমার মন্ডল খুলনা জেলায় জন্মগ্রহণ করেন।

## রাজনৈতিক জীবন
প্রফুল্ল কুমার মন্ডল একজন আইনজীবী। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে খুলনা-১ আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হন। ১২ জুন ১৯৯৬ সালের সপ্তম জাতীয় নির্বাচনে তিনি বিএনপির প্রার্থী হিসেবে একই আসন থেকে পরাজিত হন।

## তথ্যসূত্র

বিষয়শ্রেণী:সম্ভাব্য জীবিত ব্যক্তি
বিষয়শ্রেণী:বাংলাদেশী হিন্দু
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:খুলনা জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:খুলনা জেলার আইনজীবী
অসীম গুণফল

গণিতে **অসীম গুণফল**কে (infinite product) নিম্নলিখিতভাবে সংজ্ঞায়িত করা হয়।

মিশ্র সংখ্যার কোনো শ্রেণী *a*1, *a*2, *a*3, ... এর জন্য গুণফল

:
\prod_{n=1}^{\infty} a_n = a_1 a_2 a_3 \cdots


এর আংশিক গুণফল *a*1*a*2...*a**n* এর সীমাকে **অসীম গুণফল** বলা হয়, যখন *n* অসীমের দিকে অগ্রসর হয়। যখন সীমার অস্তিত্ব থাকে, এবং মান অশূন্য হয়, তখন গুণফল অভিসারী (converging) হয়, নচেৎ গুণফল অপসারী (diverging) হয়।

π এর মান এক অসীম গুণফলরূপে লেখা যায়:

:\frac{2}{\pi} = \frac{ \sqrt{2} }{ 2 } \cdot \frac{ \sqrt{2 + \sqrt{2}} }{ 2 } \cdot \frac{ \sqrt{2 + \sqrt{2 + \sqrt{2}}} }{ 2 } \cdot \; \cdots
:\frac{\pi}{2} =  \Big(\frac{2}{1} \cdot \frac{2}{3}\Big) \cdot \Big(\frac{4}{3} \cdot \frac{4}{5}\Big) \cdot \Big(\frac{6}{5} \cdot \frac{6}{7}\Big) \cdot \Big(\frac{8}{7} \cdot \frac{8}{9}\Big) \cdot \; \cdots = \prod_{n=1}^{\infty} \left( \frac{ 4n^2 }{ 4n^2 - 1 } \right). 

## অপেক্ষকের অসীম গুণফলরূপে নিরূপণ
অসীম গুণফলের সঙ্গে সম্পর্কিত একটি গুরুত্বপূর্ণ ফলাফল এই যে সমস্ত সম্পূর্ণ অপেক্ষককে (entire function) *f*(*z*) সম্পূর্ণ অপেক্ষকসমূহ, যার সর্বাধিক একটিই মূল আছে, তার অসীম গুণফলরূপে প্রকাশ করা যায়।
[থাম্ব|251x251পিক্সেল|কয়েকটি প্রকৃত মানের জন্য [গামা অপেক্ষক|গামা অপেক্ষকের গ্রাফ]]
নীচে কিছু অপেক্ষকের অসীম গুণফলরূপে মান দেওয়া হয়েছে:

## তথ্যসূত্র

* 
* 
* 

বিষয়শ্রেণী:গণিত
বিষয়শ্রেণী:অনুক্রম ও ধারা
বিষয়শ্রেণী:গাণিতিক বিশ্লেষণ
বঙ্গবন্ধু (দ্ব্যর্থতা নিরসন)

**[[বঙ্গবন্ধু]]** বাংলা ভাষার একটি শব্দ যার অর্থ “বাংলার বন্ধু”। এটি সাধারণত বাংলাদেশের প্রথম রাষ্ট্রপতিবঙ্গবন্ধু শেখ মুজিবুর রহমানকে বোঝাতে ব্যবহৃত হয়।

**বঙ্গবন্ধু** বলতে আরও বোঝানো যেতে পারে:

## ভবন
* বঙ্গবন্ধু ভবন - বাংলাদেশের ঢাকায় অবস্থিত একটি যাদুঘর।
* বঙ্গবন্ধু সেতু - বাংলাদেশে অবস্থিত একটি সেতু।
* বঙ্গবন্ধু আন্তর্জাতিক সম্মেলন কেন্দ্র 
* বঙ্গবন্ধু জাতীয় স্টেডিয়াম - বাংলাদেশের ঢাকার একটি স্টেডিয়াম।
* বঙ্গবন্ধু শেখ মুজিব মেডিকেল বিশ্ববিদ্যালয় - বাংলাদেশের ঢাকার একটি বিশ্ববিদ্যালয় 
* বঙ্গবন্ধু শেখ মুজিব সাফারি পার্ক - বাংলাদেশে অবস্থিত একটি পার্ক।

## বিজ্ঞান
* বঙ্গবন্ধু-১ - একটি বাংলাদেশি কৃত্রিম উপগ্রহ। যার বর্তমান নাম বাংলাদেশ স্যাটেলাইট-১।

## ক্রীড়া
* বঙ্গবন্ধু কাপ - একটি বাংলাদেশী ফুটবল প্রতিযোগিতা|

## চলচ্চিত্র

## আরো দেখুন
* বঙ্গ (জনক)
* :বিষয়শ্রেণী:শেখ মুজিবুর রহমানের স্মারক 
* শেখ মুজিবুর রহমানের নামে নামকরণের তালিকা
ক্লোনাইড

থাম্ব|মানব ক্লোনিং
**ক্লোনাইড** একটি কানাডিয়ান ভিত্তিক মানব ক্লোনিং সংস্থা বাহামার একটি কোম্পানী হিসাবে নিবন্ধিত। ১৯৯৭ সালে প্রতিষ্ঠিত, এটি ইউএফও রায়লিজমের ধর্মের সাথে দার্শনিক সম্পর্ক রয়েছে, যেখানে অমরত্ব অর্জনের প্রথম পদক্ষেপ হিসাবে ক্লোনিংকে দেখা হয়। ২০০২ সালের ২৭ ডিসেম্বর ক্লোনেইডের প্রধান নির্বাহী, ব্রিজিত বোইসেলিয়ার দাবি করেন যে, ইভ নামে একটি ক্লোন শিশু জন্মগ্রহণ করে। মিডিয়া কভারেজগুলো গুরুতর সমালোচনা ও নৈতিক বিতর্ককে সৃষ্টি কে যা এক বছরেরও বেশি সময় ধরে চলে।

## কোম্পানি প্রতিষ্ঠাতা
৩১ শে মে, ১৯৯৭ তারিখে জনপ্রিয় বিজ্ঞান ম্যাগাজাজিনের নতুন বিজ্ঞানী একটি বিষয় বলেছিলেন যে আন্তর্জাতিক রায়লিয়ান পদক্ষেপ মানব ক্লোনিংয়ের গবেষণা ও উন্নয়ন তহবিলের জন্য একটি কোম্পানি প্রতিষ্ঠা করে।

## তথ্যসূত্র

## বহিঃসংযোগ

বিষয়শ্রেণী:অনুকৃতি উৎপাদন
বিষয়শ্রেণী:বংশাণুবিজ্ঞান সংগঠন
বিষয়শ্রেণী:১৯৯৭-এ প্রতিষ্ঠিত কোম্পানি
বিষয়শ্রেণী:বেসরকারিভাবে প্রতিষ্ঠিত কোম্পানি
ত্রাবজোনস্পোর

**ত্রাবজোনস্পোর প্রফেসিওনেল ফুটবল তাকিমি** (; এছাড়াও শুধুমাত্র **ত্রাবজোনস্পোর** নামে পরিচিত) হচ্ছে ত্রাবজোন ভিত্তিক একটি তুর্কি পেশাদার ফুটবল ক্লাব। এই ক্লাবটি বর্তমানে তুরস্কের শীর্ষ স্তরের ফুটবল লিগ সুপার লিগে খেলে। এই ক্লাবটি ১৯৬৭ সালের ২রা আগস্ট প্রতিষ্ঠিত হয়েছে। ত্রাবজোনস্পোর তাদের সকল হোম ম্যাচ ত্রাবজোনের মেডিকেল পার্ক স্তাদিউমুতে খেলে থাকে; যার ধারণক্ষমতা হচ্ছে ৪৩,২২৩। বর্তমানে এই ক্লাবের ম্যানেজারের দায়িত্ব পালন করছেন আব্দুল্লাহ আভচি এবং সভাপতির দায়িত্ব পালন করছেন আহমেত আয়াওয়লু। পর্তুগিজ রক্ষণভাগের খেলোয়াড় জোয়াও পেরেইরা এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, ত্রাবজোনস্পোর এপর্যন্ত ২২টি শিরোপা জয়লাভ করেছে; যার মধ্যে ৬টি সুপার লিগ, ৮টি তুর্কি কাপ এবং ৮টি তুর্কি সুপার কাপ শিরোপা রয়েছে।

## অর্জন

* **[[সুপার লিগ]]**
****চ্যাম্পিয়ন (৬):** ১৯৭৫–৭৬, ১৯৭৬–৭৭, ১৯৭৮–৭৯, ১৯৭৯–৮০, ১৯৮০–৮১, ১৯৮৩–৮৪
** *রানার-আপ (৮):* ১৯৭৭–৭৮, ১৯৮১–৮২, ১৯৮২–৮৩, ১৯৯৪–৯৫, ১৯৯৫–৯৬, ২০০৩–০৪, ২০০৪–০৫, ২০১০–১১
* **[[তুর্কি কাপ]]**
** **চ্যাম্পিয়ন (৮):** ১৯৭৬–৭৭, ১৯৭৭–৭৮, ১৯৮৩–৮৪, ১৯৯১–৯২, ১৯৯৪–৯৫, ২০০২–০৩, ২০০৩–০৪, ২০০৯–১০
** *রানার-আপ (৬):* ১৯৭৪–৭৫, ১৯৭৫–৭৬, ১৯৮৪–৮৫, ১৯৮৯–৯০, ১৯৯৬–৯৭, ২০১২–১৩
* **[[তুর্কি সুপার কাপ]]**
** **চ্যাম্পিয়ন (৮):** ১৯৭৬, ১৯৭৭, ১৯৭৮, ১৯৭৯, ১৯৮০, ১৯৮৩, ১৯৯৫, ২০১০
** *রানার-আপ (৩):* ১৯৮১, ১৯৮৪, ১৯৯২

## তথ্যসূত্র

## বহিঃসংযোগ

*  

বিষয়শ্রেণী:ত্রাবজোনস্পোর
বিষয়শ্রেণী:সুপার লিগের ক্লাব
বিষয়শ্রেণী:তুরস্কের ফুটবল ক্লাব
বিষয়শ্রেণী:১৯৬৭-এ তুরস্কে প্রতিষ্ঠিত
বিষয়শ্রেণী:১৯৬৭-এ প্রতিষ্ঠিত ফুটবল ক্লাব
অবৈবাহিক একত্রবাস

থাম্ব|মার্কিন যুক্তরাষ্ট্রে ১৯৯৪-২০১২ সময়ে অবৈবাহিক একত্রবাসের সামাজিক গ্রহণযোগ্যতা নিয়ে জরিপের ফলাফল
**অবৈবাহিক একত্রবাস**, **অবৈবাহিক বসবাস** কিংবা **অবৈবাহিক সংসার** হচ্ছে পশ্চিমা সমাজের একটি রীতি যেখানে প্রেমিক-প্রেমিকা বিয়ে না করে বিবাহিত দম্পতির মত একসাথে বসবাস করে এবং সন্তান জন্ম দেয়। পশ্চিমা দেশগুলোতে এই মতবাদের উদ্ভব বিংশ শতাব্দীর মধ্যভাগে দেখা দেয়।

অবৈবাহিক একত্রবাস এমন একটি ব্যবস্থা যার মধ্যে বিবাহিত নয় এমন দুটি ব্যক্তি একসাথে থাকেন এবং স্বামী-স্ত্রীর মতো শারীরিক সম্পর্ক গড়ে তোলে। এই সম্পর্কটি স্নেহময় এবং সম্পর্ক আরও গভীর হয়। সম্পর্কগুলি কখনও কখনও দীর্ঘ সময়ের জন্য যেতে পারে বা স্থায়ী হতে পারে।

বিশেষত পশ্চিমা দেশগুলিতে এ জাতীয় সম্পর্ক খুব সাধারণ হয়ে দাঁড়িয়েছে। বিশেষত বিবাহ, লিঙ্গ অংশগ্রহণ এবং ধর্ম সম্পর্কিত বিষয়গুলিতে সামাজিক দৃষ্টিভঙ্গি পরিবর্তনের কারণে গত কয়েক দশকে এই প্রবণতা প্রচুর পরিমাণে অর্জন করেছে।

ভারতের সুপ্রিম কোর্ট অবৈবাহিক একত্রবাসের সম্পর্কের সমর্থনে একটি যুগান্তকারী রায় জানিয়েছে যে, দু'জন মানুষ যদি দীর্ঘদিন ধরে একে অপরের সাথে বসবাস করে এবং সম্পর্ক রাখে, তবে তারা বিবাহিত বলে বিবেচিত হবে।

পুরো সময় উপস্থিত থাকার কারণে অংশীদারটি জানা সহজ। উভয় পক্ষই সাধারণত আর্থিকভাবে স্বতন্ত্র এবং কারও উপর নির্ভরশীল না। এই সম্পর্কের ক্ষেত্রে সামাজিক এবং পারিবারিক বিধি প্রয়োগ হয় না। বিবাহিত জীবনের জন্য এই সম্পর্ক প্রযোজ্য নয়। প্রতিটি পক্ষই অন্যকে সম্মান করে। সম্পর্ক শেষ হওয়ার পরে বিবাহ বিচ্ছেদের মতো কয়েকটি ঘটনা খুব কমই দেখা যায়।

বাংলাদেশের সমাজে নারীপুরুষের এহেন সম্পর্ক সামাজিক অপরাধ হিসেবে পরিগণিত।

## তথ্যসূত্র

## বহিঃসংযোগ
* 
* 

বিষয়শ্রেণী:বিয়ের বিরুদ্ধ সমালোচনা
বিষয়শ্রেণী:সামাজিক তত্ত্ব
বিষয়শ্রেণী:অন্তরঙ্গ সম্পর্ক
বিষয়শ্রেণী:বসবাস ব্যবস্থা
বিষয়শ্রেণী:পরিবার
রেশমা অউর শেরা

***রেশমা অউর শেরা*** () হচ্ছে ১৯৭১ সালে মুক্তিপ্রাপ্ত একটি হিন্দি ভাষার অপরাধ নাট্য চলচ্চিত্র। সুনীল দত্তের পরিচালনায় চলচ্চিত্রটিতে অভিনয় করেছিলেন তিনি নিজেই এবং ওয়াহিদা রেহমান, অমিতাভ বচ্চন, রাখী, বিনোদ খান্না এবং অমরিশ পুরি; এছাড়াও ছিলেন সঞ্জয় দত্ত (শিশুশিল্পী হিসেবে), সঞ্জয়ের বয়স তখন মাত্র ১১-১২ বছর, তিনি একটি গানে কাওয়ালি গায়কের চরিত্রে কিছুক্ষণের জন্য ছিলেন।

আন্তর্জাতিকভাবে খুবই সমাদৃত চলচ্চিত্র ছিলো এই রেশমা অউর শেরা, চলচ্চিত্রটি ২২তম বার্লিন আন্তর্জাতিক চলচ্চিত্র উৎসবে 'সোনালি ভাল্লুক' পুরস্কার পেয়েছিলো। চলচ্চিত্রটি শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে একাডেমি পুরস্কারের জন্য ভারতীয় নিবেদনে গেলেও মনোনীত হয়নি, ৪৪তম একাডেমী পুরস্কারে গিয়েছিলো এটি। ওয়াহিদা রেহমান এই চলচ্চিত্রের জন্য শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (ভারত) পেয়েছিলেন।

## অভিনয়ে
*সুনীল দত্ত - শেরা
*ওয়াহিদা রেহমান - রেশমা
*অমিতাভ বচ্চন - ছোটু
*বিনোদ খান্না - বিজয়
*রঞ্জিত - গোপাল
*রাখী  - গোপালের পত্নী
*অমরিশ পুরি - রেহমাত খান
*সঞ্জয় দত্ত - কাওয়ালি গায়ক

## তথ্যসূত্র

## বহিঃসংযোগ
*

বিষয়শ্রেণী:হিন্দি ভাষার চলচ্চিত্র
বিষয়শ্রেণী:১৯৭১-এর চলচ্চিত্র
বিষয়শ্রেণী:১৯৭০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় অপরাধমূলক নাট্য চলচ্চিত্র
বিষয়শ্রেণী:১৯৭১-এর অপরাধমূলক নাট্য চলচ্চিত্র
বিষয়শ্রেণী:রাজস্থানের পটভূমিতে চলচ্চিত্র
কান্তিবাবলা

**কান্তিবাবলা** (*Vachellia aroma*) একটি ছোট, বহুবর্ষজীবী, কাঁটাযুক্ত গাছ, যা পেরু, চিলি, আর্জেন্টিনা এবং প্যারাগুয়ের স্থানীয়। এর কয়েকটি সাধারণ নাম হল **অ্যারোমিটা**, **আরোমো নেগ্রো**, **এসপিনিলো** এবং **তাসকা** । এটি বিপদগ্রস্ত প্রজাতি হিসাবে তালিকাভুক্ত নয়।  যদিও কিছু সূত্র  বলে যে ভ্যাচেলিয়া মাক্রাকান্থা ও ভ্যাচেলিয়া এরোমা সমার্থক তবুও দুই প্রজাতির জিনগত বিশ্লেষণ থেকে দেখা যায় যে এরা ভিন্ন কিন্তু তারা ঘনিষ্ঠভাবে সম্পর্কিত। 

## ব্যবহার
কান্তিবাবলা ব্যবহার করে মৌমাছিরা মধু তৈরি করে।  এই গাছের কাঠ বেশ শক্ত এবং এটি সরঞ্জাম, পোস্ট এবং জ্বালানি হিসেবে ব্যবহৃত হয়। 

## প্রকরণ
* ভ্যাচেলিয়া এরোমা ভার. এরোমা
* ভ্যাচেলিয়া এরোমা ভার. হুরানগো 

## তথ্যসূত্র

## বহিঃসংযোগ

* ফুলের সাথে ভ্যাচেলিয়া ''সুবাসের'' শাখা (www.fieldmuseum.org) 
* শুঁটি দিয়ে ভ্যাচেলিয়া ''সুবাস'' শাখা (www.fieldmuseum.org)
মুক্ত ভালোবাসা

**মুক্ত ভালোবাসা** হচ্ছে একটি সামাজিক আন্দোলন যার মূল প্রতিপাদ্য বিষয় হল নারীপুরুষের প্রেম-ভালোবাসা এবং যৌনতা থেকে পরিবার, সমাজ এবং রাষ্ট্রের হস্তক্ষেপ রহিতকরণ।
## নীতিসমূহ
মুক্ত ভালবাসার অধিকাংশ নীতিই উদারনীতিবাদের মূল ভাবধারাকে সমর্থন করে। মুক্ত ভালবাসা আন্দোলন ব্যক্তির ব্যক্তিগত জীবন হতে রাষ্ট্র ও ধর্মের হস্তক্ষেপ হতে স্বাধীনতা চায়। এই আন্দোলন সকল প্রাপ্ত বয়স্ক মানুষের মধ্যে সকল প্রকার আবেগময় ও যৌন সম্পর্কে তৃতীয় পক্ষের সম্মান ও শ্রদ্ধা আশা করে। শুধু তাই না, কিছু মুক্ত ভালবাসা বিষয়ক লেখায় বলা হয়েছে, রাষ্ট্রীয় আইনি বাঁধা ছাড়াই যৌন সম্পর্ক স্থাপনের অধিকার সকল নারী ও পুরুষের আছে।

### নারীবাদের সঙ্গে সম্পর্ক
এই নীতিতে পুরুষতন্ত্রবাদের ঘোর বিরোধিতা করা হয় কারণ পুরুষতন্ত্রবাদ নারী ও পুরুষের বন্ধুত্ব সমর্থন করেনা। পুরুষতন্ত্রবাদী নীতিতে নারীদের অভিভাবক তাদের পছন্দ মত এক আয়-রোজগারওয়ালা পুরুষের সঙ্গে বিয়ে দেয়, এবং নারীরা সেখানে বাচ্চা জন্ম দেয়, সংসার করে এবং রক্ষণশীল পারিবারিক রীতিনীতি মেনে চলে যা নারীদের স্বাধীনতা এবং সুস্থ সমাজ বিকাশের পথে অন্তরায়।

বিংশ শতাব্দী থেকে আধুনিক ইউরোপীয় সমাজের তরুণ-তরুণীরা বিয়ে ছাড়াই একত্রবাসের মত পদ্ধতি গ্রহণ করেছে কারণ তারা বিয়েকে একটি পুরুষতন্ত্রবাদী প্রতিষ্ঠান হিসেবে দেখে আসছে।

## তথ্যসূত্র

বিষয়শ্রেণী:সামাজিক তত্ত্ব
বিষয়শ্রেণী:হিপি আন্দোলন
বিষয়শ্রেণী:যৌন বিপ্লব
বিষয়শ্রেণী:ভালোবাসা
মেখলিগঞ্জ সমষ্টি উন্নয়ন ব্লক

পূর্ব ভারতের পশ্চিমবঙ্গ রাজ্যের জলপাইগুড়ি বিভাগে অবস্থিত কোচবিহার জেলার মেখলিগঞ্জ মহকুমার অবস্থিত একটি ব্লক হলো **মেখলিগঞ্জ সমষ্টি উন্নয়ন ব্লক**। ব্লকটির ব্লকসদর চ্যাংড়াবান্ধা-তে অবস্থিত৷

## ভূগোল
কোচবিহার জেলা মূলত নিম্ন ডুয়ার্স অঞ্চলে অবস্থিত। এবং জলঢাকা নদীকে প্রমাণ ধরে কোচবিহার সমতলভূমি কে পূর্ব এবং পশ্চিম দুটি ভাগে বিভক্ত করা হয়। পশ্চিম দিকে অবস্থিত সমতলভূমি অর্থাৎ মেখলিগঞ্জ সমষ্টি উন্নয়ন ব্লকটি তুলনামূলকভাবে অধিক উচ্চতা বিশিষ্ট এবং জমি পশ্চিম থেকে পূর্বে সামান্য ঢালু এবং ঢিবিযুক্ত। এই ব্লকের নদ-নদীগুলি উত্তর থেকে দক্ষিণ-পূর্বে দিকে প্রবাহিত। নদী গুলি হল যথাক্রমে, সিমলাজান, জলঢাকা, সুটুঙ্গা, তিস্তা এবং ধরলা নদী।

মেখলিগঞ্জ সমষ্টি উন্নয়ন ব্লক এর উত্তর দিকে রয়েছে ধুপগুড়ি সমষ্টি উন্নয়ন ব্লক (জলপাইগুড়ি জেলা), উত্তর-পশ্চিম দিকে রয়েছে ময়নাগুড়ি সমষ্টি উন্নয়ন ব্লক (জলপাইগুড়ি জেলা), পশ্চিম দিকে রয়েছে জলপাইগুড়ি (জলপাইগুড়ি জেলা) ও হলদিবাড়ী সমষ্টি উন্নয়ন ব্লক, উত্তর-পূর্ব দিকে রয়েছে মাথাভাঙ্গা ১ ও মাথাভাঙ্গা ২ সমষ্টি উন্নয়ন ব্লক, আন্তর্জাতিকভাবে ব্লকটির দক্ষিণ-পূর্বে রয়েছে বাংলাদেশের লালমনিরহাট জেলার পাটগ্রাম উপজেলা এবং দক্ষিণ দিকে লালমনিরহাট জেলার হাতীবান্ধা উপজেলা ও নীলফামারি জেলার ডিমলা উপজেলা রয়েছে।

মেখলিগঞ্জ সমষ্টি উন্নয়ন ব্লকটির সর্বমোট গ্রামীণ ক্ষেত্রফল ৩১৯. ১৭ বর্গকিলোমিটার৷  এখানে একটি পঞ্চায়েত সমিতি, আটটি গ্রাম পঞ্চায়েত, ৯৫ টি গ্রাম সংসদ, ১৮৭ টি মৌজা এবং ১৩৭ টি জনাধিষ্ঠিত গ্রাম রয়েছে।  মেখলিগঞ্জ (আংশিক) ও কুচলিবাড়ী পুলিশ থানাদুটি এই ব্লকে পরিষেবা দান করে। 

মেখলিগঞ্জ সমষ্টি উন্নয়ন ব্লকের গ্রাম পঞ্চায়েতগুলি হলো; বাগডোকরা ফুলকাডাবরি, ভোটবাড়ী, চ্যাংড়াবান্ধা, জামালদহ, কুচলিবাড়ী, নিজতরফ, রাণীরহাট এবং উচলপুকুরি।

## জনতত্ত্ব
### জনসংখ্যা
২০১১ খ্রিস্টাব্দের ভারতের জনগণনা অনুসারে মেখলিগঞ্জ সমষ্টি উন্নয়ন ব্লকের মোট জনসংখ্যা ১,৫৫,২৫০ জন, যারমধ্যে ৪,৪৮৩ জন শহরবাসী ও গ্রামীণ জনসংখ্যা ১,৫০,৭৬৭ জন৷ ব্লকটিতে ৮০,০৫২ জন পুরুষ এবং ৭৫,১৯৮ জন মহিলা অর্থাৎ প্রতি হাজার পুরুষে ৯৩৯ জন মহিলা থাকেন। ছয় বৎসর অনূর্ধ্ব শিশু সংখ্যা ২১,৪১২। ব্লকের ৭১.২৪ শতাংশ অর্থাৎ ১,১০,৫৯৫ জন তপশিলি জাতি এবং ১.২৮ শতাংশ অর্থাৎ ১,৯১৮ জন তপশিলি উপজাতি সম্প্রদায়ের অন্তর্ভুক্ত। 

২০১১ খ্রিস্টাব্দের জনগণনা অনুযায়ী মেখলিগঞ্জ ব্লকে একটি জনগণনা শহর রয়েছে, তা হলো:
* নগর চ্যাংড়াবান্ধা
এছাড়াও এই ব্লকে অবস্থিত চার হাজারেরও অধিক জনসংখ্যা বিশিষ্ট গ্রাম গুলি হল: শৌলমারী (৫৪১৮), পূর্ব ধুলিয়া বৈদিয়াহাটী (৬০২৪), উচলপুকুরি (১২৮৫৮), উত্তর ভোটবাড়ী (৯৬৬৪) এবং কামত চন্দ্রবান্ধা (৬৯৭৯)।

২০০১ খ্রিস্টাব্দে ব্লকটির জনসংখ্যা ছিল ১,৩২,৮৫৯ জন। ২০০১ থেকে ২০১১ খ্রিস্টাব্দের মধ্যে মেখলিগঞ্জ সমষ্টি উন্নয়ন ব্লকে জনসংখ্যা বৃদ্ধির হার ১৬.৮৫ শতাংশ। ভারত-বাংলাদেশ ছিটমহল বিনিময়ের পর ২০১৫ খ্রিস্টাব্দে বাংলাদেশের দহগ্রাম ইউনিয়ন ভারতের অন্তর্ভুক্ত হয়৷

## ভাষা ও ধর্ম
মেখলিগঞ্জ মহকুমার দুটি ব্লক ও দুটি পুরসভা শহরে প্রচলিত ভাষা, বিভিন্ন ধর্মাবলম্বী ও তাদের শতকরা হার নিম্নরূপ,
### ভাষা
মেখলিগঞ্জ মহকুমাটিতে সর্বাধিক প্রচলিত ভাষাটি হলো বাংলা যা সমগ্র মহকুমার ২৮২৭৫০ জনের মধ্যে ২৭৭০৫৯ (৯৭.৯৯%) জনের মাতৃভাষা ৷

### ধর্ম

## পরিবহন
এই ব্লকে নিউ মাল-চ্যাংড়াবান্ধা-নিউ কোচবিহার লাইনের(বেঙ্গল ডুয়ার্স রেলওয়ে) রেলপথ রয়েছে এবং এই পথে অবস্থিত রেলস্টেশন দুটি হলো:
* চ্যাংড়াবান্ধা রেলওয়ে স্টেশন
* নিউ চ্যাংড়াবান্ধা রেলওয়ে স্টেশন
এই ব্লকের উপর দিয়ে ১২ এ নং রাজ্য সড়ক দীর্ঘায়িত। 

## তথ্যসূত্র

বিষয়শ্রেণী:কোচবিহার জেলার সমষ্টি উন্নয়ন ব্লক
হলদিবাড়ী সমষ্টি উন্নয়ন ব্লক

পূর্ব ভারতের পশ্চিমবঙ্গ রাজ্যের জলপাইগুড়ি বিভাগে অবস্থিত কোচবিহার জেলার মেখলিগঞ্জ মহকুমার অবস্থিত একটি ব্লক হলো **হলদিবাড়ী সমষ্টি উন্নয়ন ব্লক**। ব্লকটির ব্লকসদর হলদিবাড়ি পুরসভা-তে অবস্থিত৷

## ভূগোল
কোচবিহার জেলা মূলত নিম্ন ডুয়ার্স অঞ্চলে অবস্থিত। এবং জলঢাকা নদীকে প্রমাণ ধরে কোচবিহার সমতলভূমি কে পূর্ব এবং পশ্চিম দুটি ভাগে বিভক্ত করা হয়। পশ্চিম দিকে অবস্থিত সমতলভূমি অর্থাৎ হলদিবাড়ী সমষ্টি উন্নয়ন ব্লকটি তুলনামূলকভাবে অধিক উচ্চতা বিশিষ্ট এবং জমি পশ্চিম থেকে পূর্বে সামান্য ঢালু এবং ঢিবিযুক্ত। এই ব্লকের নদ-নদীগুলি উত্তর থেকে দক্ষিণ-পূর্বে দিকে প্রবাহিত। নদী গুলি হল যথাক্রমে, বুড়ি তিস্তা, আলাইকুমারী, ফুলকুমার নদ এবং তিস্তা।

হলদিবাড়ী সমষ্টি উন্নয়ন ব্লক এর উত্তর ও পশ্চিম দিকে রয়েছে জলপাইগুড়ি সমষ্টি উন্নয়ন ব্লক (জলপাইগুড়ি জেলা) ও পূর্ব দিকে রয়েছে মেখলিগঞ্জ সমষ্টি উন্নয়ন ব্লক। আন্তর্জাতিকভাবে ব্লকটির দক্ষিণ দিকে রয়েছে বাংলাদেশের নীলফামারি জেলার ডিমলা ও ডোমার উপজেলা এবং পঞ্চগড় জেলার দেবীগঞ্জ উপজেলা (২০১৫ ছিটমহল বিনিময়ের পরে সামান্যতম সীমানা)।

হলদিবাড়ী সমষ্টি উন্নয়ন ব্লকটির সর্বমোট গ্রামীণ ক্ষেত্রফল ২০০. ৮০ বর্গকিলোমিটার৷  এখানে একটি পঞ্চায়েত সমিতি ছয়টি গ্রাম পঞ্চায়েত, ৬৩ টি গ্রাম সংসদ, ৬২ টি মৌজা এবং ৫৭ টি জনাধিষ্ঠিত গ্রাম রয়েছে।  হলদিবাড়ী পুলিশ থানাটি এই ব্লকে পরিষেবা দান করে। 

হলদিবাড়ী সমষ্টি উন্নয়ন ব্লকের গ্রাম পঞ্চায়েতগুলি হলো; বক্সিগঞ্জ, দক্ষিণ বড় হলদিবাড়ী, দেওয়ানগঞ্জ, হেমকুমারী, পার মেখলিগঞ্জ এবং উত্তর বড় হলদিবাড়ী।

## জনতত্ত্ব
### জনসংখ্যা
২০১১ খ্রিস্টাব্দের ভারতের জনগণনা অনুসারে হলদিবাড়ী সমষ্টি উন্নয়ন ব্লকের মোট জনসংখ্যা ১,০৩,৯৬৯ জন, যার সমগ্রই গ্রামীণ৷ ব্লকটিতে ৫২,৮৫১ জন পুরুষ এবং ৫১,১১৮ জন মহিলা অর্থাৎ প্রতি হাজার পুরুষে ৯৬৭ জন মহিলা থাকেন। ছয় বৎসর অনূর্ধ্ব শিশু সংখ্যা ১৩,১৯৪। ব্লকের ৬১.১৮ শতাংশ অর্থাৎ ৬৩,৬০৯ জন তপশিলি জাতি এবং ০.৩০ শতাংশ অর্থাৎ ৩১৩ জন তপশিলি উপজাতি সম্প্রদায়ের অন্তর্ভুক্ত। 

২০১১ খ্রিস্টাব্দের জনগণনা অনুযায়ী হলদিবাড়ী ব্লকে একটিও জনগণনা শহর না থাকলেও এই ব্লকে অবস্থিত চার হাজারেরও অধিক জনসংখ্যা বিশিষ্ট গ্রাম গুলি হল: বড় হলদিবাড়ী (৩২৩৪০), হেমকুমারী (১৬৪৯১) এবং মধ্য হুদুমডাঙ্গা (৬৮৮৫)।

২০০১ খ্রিস্টাব্দে ব্লকটির জনসংখ্যা ছিল ৯৩,৮৩৬ জন। ২০০১ থেকে ২০১১ খ্রিস্টাব্দের মধ্যে হলদিবাড়ী সমষ্টি উন্নয়ন ব্লকে জনসংখ্যা বৃদ্ধির হার ১০.৮০ শতাংশ।

### সাক্ষরতা
সর্বশেষ ২০১১ খ্রিস্টাব্দের জনগণনা অনুসারে হলদিবাড়ী সমষ্টি উন্নয়ন ব্লকে মোট সাক্ষর সংখ্যা ৬২,৮৩৭ জন যা ব্লকটির ছয় বৎসরোর্ধ্ব জনসংখ্যার ৬৯.২২ শতাংশ, যেখানে পুরুষ সাক্ষরতার হার ৭৫.৬৯ শতাংশ অর্থাৎ ৩৪,৯১২ জন এবং নারী সাক্ষরতার হার ৬২.৫৪ শতাংশ অর্থাৎ ২৭,৯২৫ জন সাক্ষর। 

## ভাষা ও ধর্ম
মেখলিগঞ্জ মহকুমার দুটি ব্লক ও দুটি পুরসভা শহরে প্রচলিত ভাষা, বিভিন্ন ধর্মাবলম্বী ও তাদের শতকরা হার নিম্নরূপ,
### ভাষা
মেখলিগঞ্জ মহকুমাটিতে সর্বাধিক প্রচলিত ভাষাটি হলো বাংলা যা সমগ্র মহকুমার ২৮২৭৫০ জনের মধ্যে ২৭৭০৫৯ (৯৭.৯৯%) জনের মাতৃভাষা ৷

### ধর্ম

## পরিবহন
এই ব্লকে হলদিবাড়ি–নিউ জলপাইগুড়ি রেলপথ রয়েছে এবং এই পথে অবস্থিত দুটি রেলস্টেশন হলো:
*হলদিবাড়ী রেলওয়ে স্টেশন
*কাশিয়াবাড়ী হল্ট রেলওয়ে স্টেশন

এই ব্লকের উপর দিয়ে কোনো রাজ্য কিমবা জাতীয় সড়ক দীর্ঘায়িত নয়। 

## তথ্যসূত্র

বিষয়শ্রেণী:কোচবিহার জেলার সমষ্টি উন্নয়ন ব্লক
গ্রাহাম কর্লিং

**গ্রাহাম এডওয়ার্ড কর্লিং** (; জন্ম: ১৩ জুলাই, ১৯৪১) নিউ সাউথ ওয়েলসের ওয়ারাতা এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ ডানহাতে ফাস্ট-মিডিয়াম বোলিং করতেন। এছাড়াও, নিচেরসারিতে ডানহাতে ব্যাটিং করতেন **গ্রাহাম কর্লিং**।

## প্রথম-শ্রেণীর ক্রিকেট
ওয়ারাতা-মেফিল্ড ডিস্ট্রিক্ট ক্রিকেট ক্লাবে খেলাকালীন তিনি তার ক্রিকেট প্রতিভা উন্মোচিত করেছিলেন। ১৯৬৩-৬৪ মৌসুম থেকে ১৯৬৮-৬৯ মৌসুম পর্যন্ত গ্রাহাম কর্লিংয়ের প্রথম-শ্রেণীর খেলোয়াড়ী জীবন চলমান ছিল। ডানহাতি ফাস্ট-মিডিয়াম বোলার গ্রাহাম কর্লিং দৃশ্যতঃ সীমাহীন দম নিয়ে বোলিং কর্মে অগ্রসর হতেন। ঘরোয়া ক্রিকেটে এক মৌসুম খেলার পরপরই ১৯৬৪ সালে ইংল্যান্ড গমনার্থে তাকে অস্ট্রেলিয়া দলের সদস্যরূপে অন্তর্ভুক্ত করা হয়েছিল।

১৯৬৪-৬৫ মৌসুমে ঘরোয়া ক্রিকেটে তেমন সফলতার স্বাক্ষর রাখেননি। ফলশ্রুতিতে, আন্তর্জাতিক ক্রিকেট খেলা থেকে তাকে দূরে ঠেলে দেয়। এরপর, আরও দুই মৌসুম ভালো খেলা উপহার দেয়ার পর নাটকীয়ভাবে তার খেলায় ছন্দহীনতা লক্ষ্য করা যায়। ফেব্রুয়ারি, ১৯৬৯ সালে মাত্র ২৭ বছর বয়সে নিজ রাজ্য দলের পক্ষে সর্বশেষ খেলেন তিনি।

## আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন গ্রাহাম কর্লিং। সবগুলো টেস্টই ইংল্যান্ডের বিপক্ষে খেলেছিলেন তিনি। ৪ জুন, ১৯৬৪ তারিখে নটিংহামে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৩ আগস্ট, ১৯৬৪ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।

সাধারণমানের সফলতা স্বত্ত্বেও পাঁচ-টেস্ট নিয়ে গড়া অ্যাশেজ সিরিজের সবকটিতেই তার অংশগ্রহণ ছিল। সব মিলিয়ে ৩৭.২৫ গড়ে ১২ উইকেট পেয়েছিলেন তিনি। তন্মধ্যে, উদ্বোধনী ইনিংসে জিওফ্রে বয়কটের উইকেট ছিল।

## তথ্যসূত্র

## আরও দেখুন
* ইয়ান রেডপাথ
* জ্যাক রাদারফোর্ড
* অ্যাশেজ সিরিজের তালিকা
* অস্ট্রেলীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

## বহিঃসংযোগ
* 
* 

বিষয়শ্রেণী:১৯৪১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার
বিষয়শ্রেণী:নিউ সাউথ ওয়েলসের ক্রিকেটার
বিষয়শ্রেণী:নিউ সাউথ ওয়েলস থেকে আগত ক্রিকেটার
বিষয়শ্রেণী:নিউক্যাসলের (নিউ সাউথ ওয়েলস) ব্যক্তি
উড্ডয়ন

[থাম্ব|প্রাকৃতিক উড্ডয়ন: একটি [বাদামী পেলিকান পাখি]]
[থাম্ব|মানব-উদ্ভাবিত উড্ডয়ন: একটি [বোইং ৭৮৭ বিমান]]
**উড্ডয়ন** বা **ওড়া** বলতে কোনও বস্তু বা প্রাণী যে প্রক্রিয়াতে আকাশ তথা আবহমণ্ডলের ভেতর দিয়ে (এমনকি কদাচিৎ আবহমণ্ডল ছাড়িয়ে মহাকাশেও) ভূপৃষ্ঠকে স্পর্শ না করে বিচরণ করতে পারে, তাকে বোঝায়। বাতাসের চেয়ে ভারী বস্তুর ক্ষেত্রে এই প্রক্রিয়াটি সাধারণত বায়ুগতীয় উত্তোলক বল ও সম্মুখচালক ঘাত বল (বা পুরশ্চালক ঘাত বল) - এই দুই ধরনের বলের সমন্বয়ে সম্পাদন করা হয়। বাতাসের চেয়ে হালকা বস্তুর ক্ষেত্রে (বায়ুস্থিতিবিজ্ঞান) প্লবতা বা উৎক্ষেপণ বিজ্ঞানের সহায়তা নেওয়া হয়।

বহু বস্তুই উড্ডয়নে সক্ষম। যেমন প্রকৃতিতে পাখি, বাদুড় ও পতঙ্গ উড়তে পারে। এছাড়া মানবনির্মিত বিভিন্ন উড়োযান যেমন উড়োজাহাজ বা বিমান, হেলিকপ্টার, বেলুন, মহাকাশযানবাহী রকেট, ইত্যাদিও উড্ডয়নে পারদর্শী।

উড্ডয়নের প্রকৌশলগত দিকগুলি বায়বান্তরীক্ষ প্রকৌশল নামক বিজ্ঞানের একটি শাখায় আলোচিত হয়। এটিকে আবার কতগুলি উপশাখায় ভাগ করা হয়, যেমন উড়োযানচালনা বিজ্ঞান, মহাকাশযানচালনা বিজ্ঞান এবং উৎক্ষেপণ বিজ্ঞান। এছাড়া বায়ুগতিবিজ্ঞান নামক ক্ষেত্রটিতে উড্ডয়নের মূলনীতিগুলি অধ্যয়ন করা হয়।

## তথ্যসূত্র


বিষয়শ্রেণী:বায়ুগতিবিজ্ঞান
বিষয়শ্রেণী:আকাশ
হাসিরাশি দেবী

**হাসিরাশি দেবী (** জন্ম : ১৯১১  — মৃত্যুঃ ১২ জুন  ১৯৯৩) একজন বিশিষ্ট চিত্রশিল্পী ও  শিশুসাহিত্যিক।

## জন্ম ও প্রারম্ভিক জীবন

হাসিরাশি দেবীর  পিতার নাম ছিল গোপাল চন্দ্র বন্দ্যোপাধ্যায়। মাতা সুশীলাবালা দেবী। আইনজীবী পিতার কর্মক্ষেত্র পশ্চিম দিনাজপুরে তার জন্ম এবং স্বগৃহেই তার শিক্ষা। প্রথাগত  শিক্ষা ছিল না। আট-নয় বৎসর বয়সে পিতার  মৃত্যু হলে অবিভক্ত চব্বিশ পরগনা জেলারগোবরডাঙার নিকট খাঁটুরা গ্রামে মামার বাড়িতে আসেন। মাত্র ১১ বছর বয়েসে তার বিবাহ হয় সুশীলকৃষ্ণ মুখোপাধ্যায়ের সঙ্গে। কিন্তু বিবাহোত্তর জীবন সুখের হয়নি। একমাত্র কন্যাসন্তানেরও অকালমৃত্যু হয় এবং তারপরেই স্বামীও প্রয়াত হন। তার অগ্রজা বিখ্যাত বাঙালি সাহিত্যিক, গীতিকার ও শিক্ষাব্রতী প্রভাবতী দেবী সরস্বতী।

## চিত্রশিল্প ও সাহিত্যচর্চা

হাসিরাশির অল্প বয়সেই শিল্পী জীবনের হাতেখড়ি। গোপনে ছবি আঁকতেন, পাছে কেউ দেখে ফেলে এই ভয়ে। সাহিত্য রচনা শুরু করেন বড় বোন প্রভাবতী দেবী সরস্বতীর অনুপ্রেরণায়। তার সঙ্গেই জোড়াসাঁকোর ঠাকুরবাড়িতে যাতায়াত করতেন। রবীন্দ্রনাথ ঠাকুর, অবনীন্দ্রনাথ ঠাকুরের ঘনিষ্ঠ সংস্পর্শে আসেন। ছবি আঁকার দক্ষতা ছিল তার। সেকারণে অবনীন্দ্রনাথ তার  গুণগ্রাহী ছিলেন। আর রবীন্দ্রনাথ তার দক্ষতার জন্য নাম দিয়েছিলেন 'চিত্রলেখা'। অবনীন্দ্রনাথের কাছে তিনি পেন্টিংয়ের কাছ শেখেন। পরে ভাস্কর্য শিখতে সরকারি চারুকলা মহাবিদ্যালয়ে। প্যারিসে প্রেরিত  তার চিত্র বহুল প্রসংশিত ও বিক্রিত। কলকাতা ছাড়াও দিল্লী, বোম্বাই ও লক্ষৌতে প্রদর্শিত হয়েছে । 
এছাড়া সাহিত্য রচনাতে সমান পারদর্শীতা অর্জন করছিলেন। প্রধানত শিশু সাহিত্যিক হলেও সাহিত্যের অন্যান্য ক্ষেত্রেও তার অনায়াস বিচরণ ঘটেছে। কবিতা ও ছোটদের জন্য ছড়া লিখেছেন প্রচুর। অধিকাংশই অবশ্যই হারিয়ে গেছে। তার প্রকাশিত গ্রন্থের সংখ্যা প্রায় ষাট। উল্লেখযোগ্য গ্রন্থগুলি হল-

* আখ্যানমূলক উপন্যাস -
** 'নিষ্প্রদীপ'
** 'মানুষের ঘর'
** 'বন্দী বিধাতা'
** 'ভোরের ভৈরবী'
** 'রক্তলীলার রত্নরাজি'
** 'রাজকুমার জাগো'
* জীবনী গ্রন্থ -
** ' স্বামী অভেদানন্দ'
* কবিতা ও ছড়াগ্রন্থ হল -
** 'স্বনির্বাচিত কবিতা'
** 'বর্ণালী'
** 'হট্টগোল'

## সম্মাননা

সাহিত্যে অবদানের জন্যকলকাতা বিশ্ববিদ্যালয়ের ভুবনমোহনী সুবর্ণপদক পেয়েছেন। তার 'মেঘদূত' চিত্রটি মধ্যপ্রদেশের সরকারের পুরস্কার লাভ করে।

## অন্যান্য

শিশুদের জন্য তিনি বহুবার আকাশবাণী কলকাতার অনুষ্ঠানে অংশগ্রহণ করেছেন। এছাড়া সংগীতবিদ্যায় পারদর্শী ছিলেন। এইচ.এম.ভি. গ্রামোফোন কোম্পানির রেকর্ড করা গানও আছে তার। দিদি প্রভাবতী দেবী সরস্বতীর মতো সমাজসেবা, দেশপ্রেম ও নারী প্রগতিতে উৎসাহী ছিলেন তিনি। সভাসমিতিতে,আকাশবাণীতে নারীচেতনা ও নারীপ্রগতি সম্পর্কে আলোচনা করেছেন। জীবনে তিনি এত লিখেছেন, এত এঁকেছেন, কিন্তু জীবনটা ছিল তার বড়ো দুঃখের। জীবনে শেষ পর্যায়ে নিঃসঙ্গ জীবন কাটান গোবরডাঙার খাটুরা হাই স্কুলচত্বরের একটিমাত্র ঘরে। ক্ষীণ দৃষ্টি নিয়ে তখন কিছু কিছু লিখেছেন, এঁকেছেন।

## মৃত্যু

১৯৯১ খ্রিস্টাব্দে সেই অবস্থাতেই তিনি লিখেছেন- 

১৯৯৩ খ্রিস্টাব্দের জুন মাসের ১২ তারিখে মারা যান হাসিরাশি দেবী।

## তথ্যসূত্র

বিষয়শ্রেণী:বাঙালি লেখক
বিষয়শ্রেণী:বাঙালি শিল্পী
বিষয়শ্রেণী:বাঙালি নারী শিল্পী
বিষয়শ্রেণী:১৯১১-এ জন্ম
বিষয়শ্রেণী:১৯৯৩-এ মৃত্যু
বিষয়শ্রেণী:পশ্চিমবঙ্গের লেখিকা
বিষয়শ্রেণী:ভারতীয় শিশুসাহিত্যিক
বিষয়শ্রেণী:২০শ শতাব্দীর ভারতীয় লেখিকা
টপ অব দ্য পপ্‌স

থাম্ব|সঙ্গীত চার্ট টেলিভিশন অনুষ্ঠান
***টপ অব দ্য পপ্‌স*** (***টিওটিপি***) হল একটি ব্রিটিশ সঙ্গীত চার্ট টেলিভিশন অনুষ্ঠান। বিবিসি'র তৈরি অনুষ্ঠানটি ১ জানুয়ারি ১৯৬৪ থেকে ৩০ জুলাই ২০০৬ সাল পর্যন্ত সাপ্তাহিকভাবে সম্প্রচারিত হয়। বিশ্বের সর্ববৃহৎ সাপ্তহিক সঙ্গীতানুষ্ঠান বিবিসি ওয়ান চ্যানেলে প্রতি সপ্তাহের বৃহস্পতিবার বিকেলে সম্প্রচারিত হত। পরবর্তীতে ১৯৭৩ সালের মাঝামাঝি থেকে ১৯৭৪ সালের শরৎ পর্যন্ত প্রতি শুক্রবারে স্বল্প দৈর্ঘ্যে এটি সম্প্রচারিত হয়। ১৯৯৬ সাল থেকে ২০০৫ সাল পর্যন্ত প্রতি শূক্রবার সন্ধ্যা ৭:৩০ থেকে সম্প্রচারিত হয়। ২০০৫ সাল থেকে ২০০৬ সাল পর্যন্ত বিবিবি টু থেকে সপ্তাহের রবিবার সম্প্রচারিত হয়। প্রতিটি সাপ্তাহিক অনুষ্ঠানে সেই সপ্তাহের সর্বাধিক বিক্রিত জনপ্রিয় সঙ্গীত রেকর্ডের কিছু অংশের পরিবেশনা থাকতো। এটি মূলত শীর্ষ ২০ হিসেবে শুরু করলেও, ১৯৭০-এর দশকে শীর্ষ ৩০ এবং ১৯৮০-এর দশকের শীর্ষ ৪০ এ পরিবর্তিত হয়েছিল।

অফিসিয়াল চার্টস কোম্পানি জানিয়েছে "এই অনুষ্ঠানে পরিবেশন করা সম্মানজনক হিসাবে বিবেচিত হত এবং এটি প্রায় প্রতিটি মুখ্য বাদ্যযন্ত্র বাদকদের টেনে নিয়েছিল।" দ্য রোলিং স্টোনস প্রথম ব্যান্ড হিসেবে টপ অব দ্য পপ্‌সে "আই ওয়ানা বি ইয়োর ম্যান" গানটি পরিবেশন করেছিল। সর্বশেষ স্নো প্যাট্রোল সাপ্তাহিক অনুষ্ঠানে তাদের একক "চেজিং কার্স" সরাসরি পরিবেশন করেছিল। সাপ্তাহিক অনুষ্ঠানগুলি ছাড়াও বড়দিনে (এবং সাধারণত ১৯৮৪ সাল পর্যন্ত ক্রিসমাসের কয়েক দিন পরে দ্বিতীয় সংস্করণ) টিএটিপি-র একটি বিশেষ সংস্করণ ছিল, এতে বছরের সেরা বিক্রিত একক এবং ক্রিসমাস নম্বর ১-এর কিছু বৈশিষ্ট্য থাকত। যদিও ২০০৬ সালে সাপ্তাহিক অনুষ্ঠানটি বাতিল করা হয়েছিল, তবে ক্রিসমাস স্পেশাল অব্যাহত থাকে। নতুন বছরের প্রাক্কালে বা তার আশেপাশে বিবিসি ওয়ান-এ বছরের শেষের রাউন্ড-আপ সংস্করণগুলিও প্রচারিত হয়েছিল, এছাড়াও বড়দিনের অনুষ্ঠানের মতো একই কাজগুলি এবং ট্র্যাকগুলি মূলত প্রদর্শিত হয়েছিল। ১৯৯৪ সাল থেকে *[[টপ অব দ্য পপ্‌স ২]]* নামে এর আরেকটি সংস্করণ শুরু হয়েছিল যেখানে টপ অব দ্য পপ্‌স সংরক্ষণাগারগুলির শীর্ষ পরিবেশনা প্রদর্শিত হয়।

## তথ্যসূত্র

## আরো পড়ুন
* Blacknell, Steve. *The Story of Top of the Pops*. Wellingborough, Northants: Patrick Stephens, 1985
* Gittens, Ian. *Top Of The Pops: Mishaps, Miming and Music: True Adventures of TV's No.1 Pop Show*. London: BBC, 2007 
* Seaton, Pete with Richard Down. *The Kaleidoscope British Television Music & Variety Guide II: Top Pop: 1964–2006*. Dudley: Kaleidoscope Publishing, 2007 
* Simpson, Jeff. *Top of the Pops: 1964–2002: it's still number one, its Top of the Pops!* London: BBC, 2002 

## বহিঃসংযোগ
* 
* 
* 

বিষয়শ্রেণী:টপ অব দ্য পপ্‌স
বিষয়শ্রেণী:১৯৬৪-এর ব্রিটিশ টেলিভিশন ধারাবাহিক অভিষেক
বিষয়শ্রেণী:ব্রিটিশ সঙ্গীতে ১৯৬৪ সাল
বিষয়শ্রেণী:ইংরেজি ভাষার টেলিভিশন অনুষ্ঠান
আইপিএইচডব্লিউআর-৭০০

**আইপিএইচডব্লিউআর-৭০০** (**ভারতীয় চাপযুক্ত ভারী জল চুল্লি-৭০০**) হল ভাবা পারমাণবিক গবেষণা কেন্দ্র দ্বারা নকশা করা একটি ভারতীয় চাপযুক্ত ভারী জল চুল্লী। এটি একটি তৃতীয় প্রজন্ম+ চুল্লি, যা আগে ২২০ মেগাওয়াট এবং ৫৪০ মেগাওয়াট নকশা থেকে উদ্ভূত এবং ৭০০ মেগাওয়াট বিদ্যুত উৎপাদন করতে পারে। বর্তমানে ৬ টি ইউনিট নির্মাণাধীন এবং আরও দশটি ইউনিট পরিকল্পনাধীন রয়েছে।

## উন্নয়ন
১৯৬০-এর দশকের শেষদিকে রাজস্থানে আরএপিএস-১ ক্যান্ডু চুল্লি নির্মাণের মাধ্যমে ভারতে পিএইচডাব্লুআর প্রযুক্তি চালু হয়। প্রথম ইউনিটের সমস্ত মূল উপাদান কানাডা সরবরাহ করে, যখন ভারত নির্মাণ, স্থাপন ও চালু করার কাজ করে। ১৯৭৮ সালে ভারত স্মাইলিং বুদ্ধের পরিচালনার করে, এটির প্রথম পারমাণবিক অস্ত্র পরীক্ষার পরে কানাডা বিদ্যুৎ প্রকল্পে তাদের সমর্থন বন্ধ করে, ফলে আরএপিএস-২ চালু করতে ১৯৮১ সাল পর্যন্ত বিলম্ব হয়। কানাডা প্রকল্প থেকে সরে আসার পরে ভাবা পারমাণবিক গবেষণা কেন্দ্র ও ভারতের পারমাণবিক বিদ্যুৎ কর্পোরেশন (এনপিসিআইএল) গবেষণা, নকশা ও উন্নয়নমূলক কাজগুলি এমন কিছু শিল্প অংশীদারদের সাথে সম্পর্ন করে, যারা এই প্রযুক্তিটি সামগ্রিকভাবে প্রতিষ্ঠায় উৎপাদন ও নির্মাণের কাজে ভারতকে সক্ষম করে।

## তথ্যসূত্র

বিষয়শ্রেণী:পারমাণবিক বিদ্যুৎ চুল্লীর ধরন
নিকোল অ্যানিস্টন

**অ্যাশলে নিকোল মিলার** (জন্ম: ৯ই সেপ্টেম্বর, ১৯৮৭, **নিকোল অ্যানিস্টন** নামে অধিক পরিচিত), একজন মার্কিন পর্নোগ্রাফিক অভিনেত্রী, প্রাপ্তবয়স্ক মডেল, স্ট্রিপার এবং অভিনেত্রী। তিনি ২০১৩ সালের *[[পেন্টহাউস (পত্রিকা)|পেন্টহাউস]]* পেন্ট অব দ্য ইয়ার।

## প্রাথমিক জীবন
১৯৮৭ সালের ৯ই সেপ্টেম্বর অ্যাশলে নিকোল মিলার হিসাবে অ্যানিস্টন ক্যালিফোর্নিয়ার সান ডিয়েগোতে জন্মগ্রহণ করেছিলেন। তিনি ক্যালিফোর্নিয়ার রিভারসাইড কাউন্টিতে এস্কনডিডো এবং টেমেকোলায় বেড়ে ওঠেছিলেন। তিনি টেমেকোলা ভ্যালি হাই স্কুলে পড়াশোনা করেছিলেন।

হাই স্কুল থেকে স্নাতক হওয়ার পরে অ্যানিস্টন একটি ব্যাংকে গ্রাহক সহায়তা বিশেষজ্ঞ হিসাবে কাজ করেছিলেন এবং তিনি সুজে র‍্যান্ডাল-এর ফটো জার্নালিস্ট হিসাবেও কাজ করেছিলেন।

## ব্যক্তিগত জীবন
অ্যানিস্টন গাঁজার একজন অবাধ ব্যবহারকারী, এমনকি পর্নোগ্রাফি চলচ্চিত্র চলাকালীনও তিনি ধূমপান করে থাকেন। তিনি মার্কিন যুক্তরাষ্ট্রে চিকিৎসাক্ষেত্র ব্যতিতও গাঁজা ব্যবহার অপরাধ নয়, এ-বিশ্বাসের সমর্থক। অ্যানিস্টন জার্মান এবং গ্রীক মিশ্র বংশোদ্ভূত।

## চলচ্চিত্র তালিকা

### টেলিভিশন

## তথ্যসূত্র

## বহিঃসংযোগ

* অফিসিয়াল ওয়েবসাইট
*  
* 

বিষয়শ্রেণী:বর্ষসেরা পেন্টহাউস পেটস্
বিষয়শ্রেণী:পেন্টহাউস পেটস্
বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী
বিষয়শ্রেণী:মার্কিন নারী প্রাপ্তবয়স্ক মডেল
বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:গ্রিক বংশোদ্ভূত মার্কিন ব্যক্তি
বিষয়শ্রেণী:ক্যালিফোর্নিয়ার ব্যক্তি
বিষয়শ্রেণী:২১শ শতাব্দীর মার্কিন নারী
বিষয়শ্রেণী:ক্যালিফোর্নিয়ার পর্নোগ্রাফি চলচ্চিত্র অভিনয়শিল্পী
বিষয়শ্রেণী:২১শ শতাব্দীর মার্কিন অভিনেত্রী